‘‘உ.பி-யில் நாங்கள் ஆட்சிக்கு வந்து நான்கரை மாதங்கள்தான் ஆகிறது. அதற்குள் என்ன செய்ய முடியும்?’’ என்று கேட்கிறார் மாநில முதல்வர் யோகி ஆதித்யநாத். அவரது சொந்த மண், கோரக்பூர். ஒவ்வொரு மழைக்காலத்திலும் இங்கிருக்கும் பரந்த நெல் வயல்களில் தண்ணீர் தேங்கும். அதில் க்யூலெக்ஸ் கொசுக்கள் பெருகிப் பரவும். இந்த சீஸனில் Acute Encephalitis Syndrome என்ற மூளை வீக்க நோயும், Japanese Encephalitis என்ற மூளைக்காய்ச்சல் நோயும் குழந்தைகளுக்கு வரும். ஜூலை முதல் செப்டம்பர் வரை ஒவ்வொரு ஆண்டும் இப்படி நோய் முற்றிக் குழந்தைகள் கொத்துக்கொத்தாக மடிவது இங்கு தொடர்கதையாகவே இருக்கிறது. கடந்த ஐந்து தேர்தல்களில் தொடர்ச்சியாக இங்கு ஜெயித்து எம்.பி-யாக இருந்திருக்கிறார் யோகி. நாடாளுமன்றத்திலேயே இதுபற்றிப் பேசியுள்ளார். அவருக்கு இது தெரியாதா? தற்காப்பு ஏற்பாடுகளில் இறங்கியிருந்தால் தடுத்திருக்க முடியாதா?